**รายงานการประชุมคณะกรรมการประจำคณะวิศวกรรมศาสตร์**

**ครั้งที่ 13-22/2562**

**วันพฤหัสบดีที่ 12 ธันวาคม 2562**

**ณ ห้องประชุม 1 ชั้น 8 ตึกเพียรวิจิตร คณะวิศวกรรมศาสตร์**

**--------------------------------------**

**ผู้มาประชุม**

1. รศ.รัชพล สันติวรากร คณบดี ประธาน
2. ผศ.พนมชัย วีระยุทธศิลป์ รองคณบดีฝ่ายบริหาร
3. รศ.จีรนุช เสงี่ยมศักดิ์ รองคณบดีฝ่ายวิจัยและวิเทศสัมพันธ์
4. ผศ.คมกฤช ปิติฤกษ์ รองคณบดีฝ่ายแผนยุทธศาสตร์

และพัฒนาองค์กร

1. รศ.ณัฐพงษ์ อารีมิตร รองคณบดีฝ่ายวิชาการ
2. รศ.สมชาย ชวนอุดม หัวหน้าสาขาวิชาวิศวกรรมเกษตร
3. รศ.พิเชษฐ เชี่ยวธนะกุล หัวหน้าสาขาวิชาวิศวกรรมคอมพิวเตอร์
4. รศ.วินัย ศรีอำพร กรรมการผู้ทรงคุณวุฒิ
5. นายทองปาน สุนทรารักษ์ ผู้อำนวยการกองบริหารงานคณะวิศวกรรมศาสตร์ กรรมการและเลขานุการ

**ผู้เข้าร่วมประชุม**

1. ผศ.รัตมณี นันทสาร ผู้ช่วยคณบดีฝ่ายบริหาร
2. ผศ.ดวงกนก ธนังธีรพงษ์ ผู้ช่วยคณบดีฝ่ายวิชาการ
3. ผศ.กิตติพงษ์ ลาลุน ผู้ช่วยคณบดีฝ่ายพัฒนานักศึกษาและศิษย์เก่าสัมพันธ์
4. รศ.เฉลิมชัย พาวัฒนา หัวหน้าสาขาวิชาวิศวกรรมโยธา
5. ผศ.อานุภาพ มีสมบูรณ์ หัวหน้าสาขาวิชาวิศวกรรมไฟฟ้า
6. รศ.สุรสิทธิ์ ปิยะศิลป์ หัวหน้าสาขาวิชาวิศวกรรมเครื่องกล
7. ผศ.ธัญลักษณ์ ราษฎร์ภักดี หัวหน้าสาขาวิชาวิศวกรรมสิ่งแวดล้อม
8. รศ.สุธาสินี เนรมิตตกพงศ์ หัวหน้าสาขาวิชาวิศวกรรมเคมี
9. น.ส.อารีย์วรรณ ละม้ายพันธ์ ผู้ช่วยเลขานุการ
10. นายภาณุพงศ์ ต.ประเสริฐ ผู้ช่วยเลขานุการ

**ผู้ไม่มาประชุมเนื่องจากติดภารกิจอื่น**

1. รศ.ธนากร วงศ์วัฒนาเสถียร กรรมการ

**เริ่มประชุมเวลา 13.3**0 **น.**

เมื่อครบองค์ประชุมแล้ว ประธานได้กล่าวเปิดการประชุม และดำเนินการประชุมตามระเบียบวาระ ดังนี้

**ระเบียบวาระที่ 1 เรื่องแจ้งเพื่อทราบ**

**1.1 รายงานผลการดำเนินงานประจำปีงบประมาณ 2562 และรายงานของผู้ตรวจสอบบัญชี ของสถานจัดการและอนุรักษ์พลังงาน คณะวิศวกรรมศาสตร์**

รองคณบดีฝ่ายบริหารแจ้งที่ประชุมว่า ตามข้อบังคับมหาวิทยาลัยขอนแก่น ว่าด้วย การบริหารหน่วยงานวิสาหกิจของส่วนงาน พ.ศ. 2561 “ข้อ 26 ให้ผู้บริหารหน่วยงานจัดทำรายงานประจำปี รายงานทางการเงิน ตลอดจนรายงานด้านอื่น ๆ ตามที่คณะกรรมการนโยบายวิสาหกิจกำหนด และรายงานคณะกรรมการบริหารมหาวิทยาลัยขอนแก่นภายใน 60 วัน นับแต่วันสิ้นปีบัญชี” บัดนี้ สถานจัดการและอนุรักษ์พลังงานได้จัดทำรายงานผลการดำเนินงานประจำปีงบประมาณ พ.ศ. 2562 และรายงานของผู้ตรวจสอบบัญชีโดยผู้ตรวจสอบบัญชีรับอนุญาตเสร็จเรียบร้อยแล้ว จึงจะนำเสนอรายงานดังกล่าวต่อคณะกรรมการบริหารมหาวิทยาลัยขอนแก่นต่อไป จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.2 ปฏิทินการประชุมคณะกรรมการวิชาการ และคณะกรรมการบัณฑิตศึกษา ปี พ.ศ. 2563**

รองคณบดีฝ่ายวิชาการแจ้งที่ประชุมถึงกำหนดการประชุมคณะกรรมการวิชาการ คณะวิศวกรรมศาสตร์ ประจำปี พ.ศ. 2563 และกำหนดการประชุมคณะกรรมการบัณฑิตศึกษา คณะวิศวกรรมศาสตร์ ประจำปี พ.ศ. 2563 โดยกำหนดให้มีการประชุมเดือนละ 1 ครั้ง รวมทั้งสิ้น 12 คราวประชุมต่อที่ประชุม สำหรับคณะกรรมการบัณฑิตศึกษา จะจัดการประชุมสัญจรตามสาขาวิชา โดยเริ่มต้นครั้งแรกปลายเดือนเมษายน 2563 ณ สาขาวิชาวิศวกรรมโยธา และเวียนตามดำลับการก่อตั้งสาขาวิชาต่อไป จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.3 สรุปผลการประเมินการสอนรายบุคคล**

รองคณบดีฝ่ายแผนยุทธศาสตร์และพัฒนาองค์กรได้แจ้งที่ประชุมว่า คณะฯ ได้สรุปผลการประเมินการสอนเพื่อประกอบการขอตำแหน่งทางวิชาการของ นายนที พนากานต์ พนักงานมหาวิทยาลัยมีความประสงค์ขอกำหนดตำแหน่งทางวิชาการ เป็น ผู้ช่วยศาสตราจารย์ ในสาขาวิชาวิศวกรรมเครื่องกล ซึ่งคณะกรรมการประเมินผลการสอนได้ส่งผลการประเมินเรียบร้อยแล้ว ผลการประเมินคืออยู่ในหลักเกณฑ์ที่สถาบันกำหนด จึงแจ้งที่ประชุมเพื่อทราบ

**ที่ประชุมรับทราบ**

**1.4 การดำเนินการสรรหากรรมการประจำคณะวิศวกรรมศาสตร์ ประเภทผู้แทนหัวหน้า สาขาวิชา และประเภทผู้ทรงคุณวุฒิ**

รองคณบดีฝ่ายบริหารได้แจ้งที่ประชุมว่า คณะฯ ได้จัดทำปฏิทินการดำเนินการสรรหากรรมการประจำคณะวิศวกรรมศาสตร์ ประเภทผู้แทนหัวหน้าสาขาวิชา และประเภทผู้ทรงคุณวุฒิ เรียบร้อยแล้ว ซึ่งได้แต่งตั้งคณะกรรมการสรรหาฯ เมื่อวันที่ 6 ธันวาคม 2562 และได้กำหนดวันเสนอชื่อผู้สมควรได้รับการแต่งตั้งเป็นกรรมการประจำคณะวิศวกรรมศาสตร์ ในวันที่ 25 ธันวาคม 2562 ระหว่างเวลา 09.00 - 15.00 น. โดยวิธีออนไลน์ (Online) ซึ่งคณะกรรมการสรรหาจะนำรายชื่อผู้สมควรดำรงตำแหน่งกรรมการประจำคณะวิศวกรรมศาสตร์ ประเภทผู้ทรงคุณวุฒิ จำนวนไม่เกิน 3 ชื่อ เรียงลำดับจำนวนความถี่ เสนอต่อที่ประชุมคณะกรรมการประจำคณะฯ ต่อไป จึงแจ้งที่ประชุมเพื่อทราบ

**ที่ประชุมรับทราบ**

**ระเบียบวาระที่ 2 รับรองรายงานการประชุมคณะกรรมการประจำคณะฯ ในคราวประชุมวาระพิเศษ ครั้งที่ 1/2562 เมื่อวันจันทร์ที่ 2 ธันวาคม 2562**

ที่ประชุมมีมติรับรองรายงานการประชุมคณะกรรมการประจำคณะฯ ในคราวประชุมวาระพิเศษ ครั้งที่ 1/2562 โดยไม่มีการแก้ไข

**ระเบียบวาระที่ 3 เรื่องสืบเนื่องจากการประชุมครั้งก่อน**

**3.1 สรุปวาระสืบเนื่อง**

ประธานได้แจ้งที่ประชุมถึงสรุปวาระสืบเนื่อง จำนวน 1 เรื่อง คือ การศึกษาแนวทางในการกำหนดหลักเกณฑ์การเบิกจ่ายค่าสอนเกินภาระงานสอน ซึ่งขณะนี้กำลังอยู่ในระหว่างการดำเนินการ จึงแจ้งที่ประชุมเพื่อรับทราบ

**ที่ประชุมรับทราบ**

**3.2 การพิจารณา กรณี อาจารย์มาชี้แจงผลการเรียนที่เข้าข่ายเกรดเฉลี่ย 4.00**

ประธานได้แจ้งที่ประชุมว่า ตามที่คณะฯ มีแนวปฏิบัติให้อาจารย์มาชี้แจงผลการเรียน ในระดับปริญญาตรี เกรดเฉลี่ยต่ำกว่า 1.25 และเกรดเฉลี่ย 4.00 และการพิจารณาผลการเรียนในระดับปริญญาโท เกรดเฉลี่ยต่ำกว่า 2.00 จึงเสนอที่ประชุมเพื่อพิจารณายกเลิกการให้อาจารย์มาชี้แจงผลการเรียนที่เข้าข่ายเกรดเฉลี่ย 4.00

**มติ ที่ประชุมพิจารณาแล้วมีมติเห็นชอบยกเลิกการให้อาจารย์มาชี้แจงผลการเรียนที่เข้าข่ายเกรดเฉลี่ย 4.00 โดยมีผลตั้งแต่ภาคการศึกษาปลาย ปีการศึกษา 2562 เป็นต้นไป และให้รองคณบดีฝ่ายวิชาการดำเนินการต่อไป**

**ระเบียบวาระที่ 4 เรื่องค้างพิจารณา - ไม่มี -**

**ระเบียบวาระที่ 5 เรื่องเสนอเพื่อพิจารณา**

**ระเบียบวาระที่** 5 **เรื่องเสนอเพื่อพิจารณา**

**5.1 หลักเกณฑ์การจ่ายเงินค่าตอบแทนตามภาระงานของตำแหน่งหัวหน้าสาขาวิชา**

(ก่อนเริ่มพิจารณาวาระที่ 5.1 หัวหน้าสาขาวิชาทั้ง 8 สาขาวิชาได้ออกจากห้องประชุมและไม่ได้เข้าร่วมพิจารณาในวาระที่ 5.1)

ประธานได้เสนอต่อที่ประชุมว่า ตามประกาศมหาวิทยาลัยขอนแก่น ฉบับที่ 3080/2562 ลงวันที่ 19 พฤศจิกายน 2562 เรื่อง หลักเกณฑ์การจ่ายเงินค่าตอบแทนตามภาระงานของตำแหน่งหัวหน้าสาขาวิชา ซึ่งมีผลใช้บังคับตั้งแต่วันที่ 20 พฤศจิกายน 2562 เป็นต้นไป นั้น เพื่อให้การดำเนินการในเรื่องดังกล่าวเป็นไปด้วยความเรียบร้อย กองทรัพยากรบุคคล จึงขอให้คณะฯ พิจารณาดำเนินการตามหลักเกณฑ์ของประกาศดังกล่าวและถือปฏิบัติต่อไป จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบหลักเกณฑ์การจ่ายเงินค่าตอบแทนตามภาระงานของตำแหน่งหัวหน้าสาขาวิชา โดยกำหนดอัตราเงินค่าตอบแทน เดือนละ 5,600 บาท นับตั้งแต่วันที่ 1 เมษายน 2563 เป็นต้นไป และให้รองคณบดีฝ่ายแผนยุทธศาสตร์และพัฒนาองค์กรดำเนินการต่อไป**

**5.2 ปรับระดับคะแนน กรณีเรียนรายวิชาเลือกเสรีเกิน 9 หน่วยกิต**

รองคณบดีฝ่ายวิชาการได้เสนอต่อที่ประชุมว่า ด้วยฝ่ายวิชาการได้ตรวจสอบการลงทะเบียนของนักศึกษา ปรากฏว่า มีนักศึกษาลงทะเบียนเรียนวิชาในหมวดวิชาเลือกเสรีเกินกว่าที่หลักสูตรกำหนด (เกิน 9 หน่วยกิต) จำนวน 1 คน ซึ่งที่ประชุมคณะกรรมการวิชาการ คณะวิศวกรรมศาสตร์ ในคราวประชุมครั้งที่ 10-19/2561 เมื่อวันที่ 29 พฤศจิกายน 2562 ได้พิจารณาแล้วมีมติให้ปรับระดับคะแนนเป็น S ในรายวิชาที่นักศึกษาลงทะเบียนเรียนเกินกว่าที่หลักสูตรกำหนด จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบให้ปรับระดับคะแนนกรณีเรียนรายวิชาเลือกเสรีเกิน 9 หน่วยกิต เป็น S ในรายวิชาที่นักศึกษาลงทะเบียนเรียนเกินกว่าที่หลักสูตรกำหนด และให้รองคณบดีฝ่ายวิชาการดำเนินการต่อไป**

**5.3 รับรองผลการศึกษา ระดับปริญญาตรี**

รองคณบดีฝ่ายวิชาการได้เสนอต่อที่ประชุมว่า ด้วยมีอาจารย์ประจำวิชาได้ส่งผลการศึกษา ในภาคการศึกษาต้น ปีการศึกษา 2562 เพิ่มเติม และฝ่ายวิชาการได้สรุปผลการศึกษาวิชา โดยผ่านความเห็นชอบจากคณะกรรมการวิชาการ คณะวิศวกรรมศาสตร์ โดยวิธีเวียนครั้งที่ 1/2562 เมื่อวันที่ 4 ธันวาคม 2562 ดังนี้

1. หลักสูตรวิศวกรรมอุตสาหการ จำนวน 1 รายวิชา (นักศึกษาลงทะเบียนช้ากรณีพิเศษ)

2. หลักสูตรวิศวกรรมสิ่งแวดล้อม จำนวน 1 รายวิชา

3. หลักสูตรวิศวกรรมคอมพิวเตอร์ จำนวน 8 รายวิชา

รวมทั้งสิ้นจำนวน 10 รายวิชา

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบรับรองผลการศึกษา ระดับปริญญาตรี จำนวน 10 รายวิชา และให้รองคณบดีฝ่ายวิชาการดำเนินการต่อไป**

**5.4 (ร่าง) ประกาศคณะวิศวกรรมศาสตร์ เรื่อง ปฏิทินดำเนินการปรับปรุงหลักสูตรระดับบัณฑิตศึกษา (หลักสูตรปรับปรุง พ.ศ. 2564)**

รองคณบดีฝ่ายวิชาการได้เสนอต่อที่ประชุมว่า เพื่อให้การดำเนินงานปรับปรุงหลักสูตรระดับบัณฑิตศึกษา (หลักสูตรปรับปรุง พ.ศ. 2564) แล้วเสร็จ และสามารถเปิดสอนได้ทันกำหนดในปีการศึกษา 2564 เป็นไปตามกรอบมาตรฐานคุณวุฒิระดับอุดมศึกษาแห่งชาติ พ.ศ. 2552 จึงเสนอที่ประชุมเพื่อพิจารณา (ร่าง) ประกาศคณะวิศวกรรมศาสตร์ เรื่อง ปฏิทินดำเนินการปรับปรุงหลักสูตรระดับบัณฑิตศึกษา (หลักสูตรปรับปรุง พ.ศ. 2564) ทั้งนี้ ได้ผ่านความเห็นชอบจากที่ประชุมคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 6-11/2562 เมื่อวันที่ 29 พฤศจิกายน 2562 เรียบร้อยแล้ว ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ (ร่าง) ประกาศคณะวิศวกรรมศาสตร์ เรื่อง ปฏิทินดำเนินการปรับปรุงหลักสูตรระดับบัณฑิตศึกษา (หลักสูตรปรับปรุง พ.ศ. 2564) และให้รองคณบดีฝ่ายวิชาการดำเนินการต่อไป**

**5.5 เปลี่ยนแปลงรหัสวิชา กรณีลงทะเบียนผิด ระดับบัณฑิตศึกษา**

รองคณบดีฝ่ายวิชาการได้เสนอต่อที่ประชุมว่า ด้วยมีนักศึกษาระดับปริญญาโท สาขาวิชาวิศวกรรมเคมี แบบ ก แบบ ก 2 จำนวน 2 คน ลงทะเบียนเรียนผิดรหัสรายวิชาของหลักสูตรวิศวกรรมศาสตรมหาบัณฑิต สาขาวิชาวิศวกรรมเคมี ในภาคการศึกษาต้น ปีการศึกษา 2560 จำนวน 1 รายวิชา (รายวิชาเดียวกัน) จากรายวิชา 197741 CATALYST SCIENCES แก้ไขเป็นรายวิชา EN727400 Catalyst Sciences จึงเสนอที่ประชุมเพื่อพิจารณาเปลี่ยนแปลงรหัสรายวิชากรณีลงทะเบียนผิดหลักสูตร ทั้งนี้ ได้ผ่านความเห็นชอบจากคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 6-11/2562 เมื่อวันที่ 29 พฤศจิกายน 2562 เรียบร้อยแล้ว ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบเปลี่ยนแปลงรหัสวิชา กรณีลงทะเบียนผิด ระดับบัณฑิตศึกษา ของนักศึกษา 2 คน จำนวน 1 รายวิชา** **(รายวิชาเดียวกัน) และให้รองคณบดีฝ่ายวิชาการดำเนินการต่อไป**

**5.6 ปรับปรุงหลักสูตร (ประเภทปรับปรุงเล็กน้อย) กรณีเพิ่มเติมอาจารย์ประจำหลักสูตร**

รองคณบดีฝ่ายวิชาการได้เสนอต่อที่ประชุมว่า ด้วยสาขาวิชาวิศวกรรมโยธา มีความประสงค์ขอปรับปรุงแก้ไขหลักสูตร (ประเภทปรับปรุงเล็กน้อย) กรณีเพิ่มเติมอาจารย์ประจำหลักสูตรของหลักสูตรปรัชญาดุษฎีบัณฑิต สาขาวิชาวิศวกรรมโยธา (หลักสูตรปรับปรุง พ.ศ. 2560) และหลักสูตรวิศวกรรมศาสตรมหาบัณฑิตสาขาวิชาวิศวกรรมโยธา (หลักสูตรปรับปรุง พ.ศ. 2560) ทั้งนี้ ได้ผ่านความเห็นชอบจากที่ประชุมคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 6-11/2562 เมื่อวันที่ 29 พฤศจิกายน 2562 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบปรับปรุงหลักสูตร (ประเภทปรับปรุงเล็กน้อย) กรณีเพิ่มเติมอาจารย์ประจำหลักสูตรปรัชญาดุษฎีบัณฑิต สาขาวิชาวิศวกรรมโยธา (หลักสูตรปรับปรุง พ.ศ. 2560) และหลักสูตรวิศวกรรมศาสตรมหาบัณฑิตสาขาวิชาวิศวกรรมโยธา (หลักสูตรปรับปรุง พ.ศ. 2560) ทั้งนี้ ให้รองคณบดีฝ่ายวิชาการดำเนินการต่อไป**

**5.7 ปรับปรุงหลักสูตร (ประเภทปรับปรุงเล็กน้อย) กรณี เปลี่ยนแปลงอาจารย์ประจำหลักสูตรระดับบัณฑิตศึกษา**

รองคณบดีฝ่ายวิชาการได้เสนอต่อที่ประชุมว่า ด้วยหลักสูตรปรัชญาดุษฎีบัณฑิตสาขาวิชาวิศวกรรมชีวการแพทย์ (หลักสูตรใหม่ พ.ศ. 2562) และหลักสูตรวิศวกรรมศาสตรมหาบัณฑิต สาขาวิชาวิศวกรรมชีวการแพทย์ (หลักสูตรใหม่ พ.ศ. 2562) มีความประสงค์ขอปรับปรุงแก้ไขหลักสูตร (ประเภทปรับปรุงเล็กน้อย) กรณีเปลี่ยนแปลงอาจารย์ประจำหลักสูตร ทั้งนี้ ได้ผ่านความเห็นชอบจากที่ประชุมคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 6-11/2562 เมื่อวันที่ 29 พฤศจิกายน 2562 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบปรับปรุงหลักสูตร (ประเภทปรับปรุงเล็กน้อย) กรณี เปลี่ยนแปลงอาจารย์ประจำหลักสูตรปรัชญาดุษฎีบัณฑิตสาขาวิชาวิศวกรรมชีวการแพทย์ (หลักสูตรใหม่ พ.ศ. 2562) และหลักสูตรวิศวกรรมศาสตรมหาบัณฑิต สาขาวิชาวิศวกรรมชีวการแพทย์ (หลักสูตรใหม่ พ.ศ. 2562) ทั้งนี้ ให้รองคณบดีฝ่ายวิชาการดำเนินการต่อไป**

**5.8 การขออนุมัติดำเนินการจัดการหลักสูตรโครงการพิเศษ สาขาวิชาวิศวกรรมเครื่องกล ระดับบัณฑิตศึกษา**

รองคณบดีฝ่ายวิชาการได้เสนอต่อที่ประชุมว่า ด้วยสาขาวิชาวิศวกรรมเครื่องกลมีความประสงค์ขออนุมัติดำเนินการจัดการหลักสูตรโครงการพิเศษ สาขาวิชาวิศวกรรมเครื่องกล ระดับบัณฑิตศึกษา ดังนี้

1. หลักสูตรวิศวกรรมศาสตรมหาบัณฑิต สาขาวิชาวิศวกรรมเครื่องกล แผน ก แบบ ก 1

2. หลักสูตรปรัชญาดุษฎีบัณฑิต สาขาวิชาวิศวกรรมเครื่องกล แบบ 1.1 แบบ 1.2 แบบ 2.1 แบบ 2.2

ซึ่งได้ผ่านความเห็นชอบจากคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 6-11/2562 เมื่อวันที่ 26 พฤศจิกายน 2562 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบให้ดำเนินการจัดการหลักสูตรโครงการพิเศษ สาขาวิชาวิศวกรรมเครื่องกล ระดับบัณฑิตศึกษา และให้รองคณบดีฝ่ายวิชาการดำเนินการต่อไป**

**5.9 แบบการก่อสร้างโรงอาหารคณะวิศวกรรมศาสตร์ (คาเฟ่)**

รองคณบดีฝ่ายบริหารได้เสนอต่อที่ประชุมว่า ด้วยคณะผู้ออกแบบได้ดำเนินการออกแบบก่อสร้างโรงอาหารคณะวิศวกรรมศาสตร์ (คาเฟ่) เรียบร้อยแล้ว จึงเสนอที่ประชุมพิจารณาเลือกแบบก่อสร้างโรงอาหารคณะวิศวกรรมศาสตร์ (คาเฟ่) จำนวน 3 แบบ ดังนี้ แบบ A แบบ AA และ แบบ B จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

คณะผู้ออกแบบ นำโดยรองศาสตราจารย์ยิ่งสวัสดิ์ ไชยะกุล อาจารย์ประจำคณะสถาปัตยกรรมศาสตร์ รองศาสตราจารย์อนุสรณ์ ชินสุวรรณ อาจารย์ประจำสาขาวิชาวิศวกรรมเครื่องกล และผู้ช่วยศาสตราจารย์กัลยกร ขวัญมา อาจารย์ประจำสาขาวิชาวิศวกรรมสิ่งแวดล้อม ได้เข้าร่วมประชุมเพื่อชี้แจงในรายละเอียดเกี่ยวกับแบบการก่อสร้างโรงอาหารคณะวิศวกรรมศาสตร์ (คาเฟ่) ทั้ง 3 รูปแบบต่อที่ประชุม

**ที่ประชุมมีข้อคิดเห็นและข้อเสนอแนะดังนี้**

1. ให้พิจารณาเรื่องมลภาวะทางเสียง กลิ่น และสภาพแวดล้อมโดยรอบอีกครั้ง

2. ให้คณะผู้ออกแบบการก่อสร้างฯ ประสานงานกับรองศาสตราจารย์วันชัย สะตะ เพื่อใช้ลานอเนกประสงค์ที่แสดงผลงานจีโอโพลิเมอร์ให้เกิดประโยชน์สูงสุดต่อไป

3. เรื่องวัสดุการก่อสร้างเกี่ยวกับสนิม คณะผู้ออกแบบขอไปศึกษาหาข้อมูลเพิ่มเติมและจะนำเสนอในคราวต่อไป

4. หลังคาปีกผีเสื้อ จะมีปัญหาเรื่องใบไม้อุดตันท่อระบายน้ำ และจะส่งผลให้เกิดการรั่วซึม ทั้งนี้ คณะผู้ออกแบบได้ออกแบบทางขึ้นเพื่อบำรุงรักษาทำความสะอาดหลังคาได้

5. ให้ตระหนักเรื่องการจอดรถของผู้ประกอบการร้านค้า การจัดการขยะ และเศษอาหารของร้านค้า

**มติ ที่ประชุมพิจารณาแล้วมีมติให้ปรับรูปแบบของร้านค้าให้มาอยู่บริเวณตำแหน่งเดิม คือ ติดถนน ตรงข้ามห้องปฏิบัติการสาขาวิชาวิศวกรรมโยธา และปรับปรุงทัศนียภาพให้กลมกลืนกับสภาพแวดล้อมโดยรอบ ทั้งนี้ ให้รองคณบดีฝ่ายบริหารดำเนินการปรับปรุงตามข้อเสนอแนะก่อนนำเสนอต่อที่ประชุมต่อไป**

**5.10 คำขอกำหนดอัตราใหม่พนักงานมหาวิทยาลัย ประจำปีงบประมาณ พ.ศ. 2563 รอบที่ 1**

รองคณบดีฝ่ายแผนยุทธศาสตร์และพัฒนาองค์กรได้เสนอต่อที่ประชุมว่า เพื่อให้การดำเนินงานขออนุมัติกำหนดอัตราใหม่พนักงานมหาวิทยาลัย ประจำปีงบประมาณ พ.ศ. 2563 รอบที่ 1 เป็นไปด้วยความเรียบร้อยมีประสิทธิภาพ สอดคล้องกับภารกิจและยุทธศาสตร์ของมหาวิทยาลัย จึงเสนอที่ประชุมเพื่อพิจารณาคำขอกำหนดอัตราใหม่พนักงานมหาวิทยาลัย ประจำปีงบประมาณ พ.ศ. 2563 รอบที่ 1 ตามมติที่ประชุมคณะกรรมการวางแผนยุทธศาสตร์และพัฒนาองค์กร คณะวิศวกรรมศาสตร์ ในคราวประชุมครั้งที่ 5-5/2562 เมื่อวันพฤหัสบดีที่ 12 ธันวาคม 2562 ประเภทวิชาการ จำนวน 13 อัตรา และประเภทสนับสนุน จำนวน 21 อัตรา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบคำขอกำหนดอัตราใหม่พนักงานมหาวิทยาลัย ประจำปีงบประมาณ พ.ศ. 2563 รอบที่ 1 และให้รองคณบดีฝ่ายแผนยุทธศาสตร์และพัฒนาองค์กรดำเนินการต่อไป**

**ระเบียบวาระที่ 6 เรื่องจรรยาบรรณและธรรมาภิบาล - ไม่มี -**

**ระเบียบวาระที่ 7 เรื่องติดตามผลการดำเนินงานตามยุทธศาสตร์และการพัฒนาระบบคุณภาพ - ไม่มี -**

**ระเบียบวาระที่ 8 เรื่องอื่น ๆ**

**8.1 เงินค่าตอบแทนประจำตำแหน่งทางวิชาการ**

หัวหน้าสาขาวิชาวิศวกรรมเคมีได้สอบถามที่ประชุมถึงประเด็นเงินประจำตำแหน่งทางวิชาการ ที่จะงดจ่ายจากเงินงบประมาณ (เงินขาสอง)

ประธานได้ชี้แจงต่อที่ประชุมว่า การจ่ายเงินค่าตอบแทนประจำตำแหน่งทางวิชาการยังคงได้รับดังเดิม โดยมหาวิทยาลัยได้ใช้เงินรายมหาวิทยาลัยในการเบิกจ่ายเงินประจำตำแหน่งไปจนถึงเดือนกันยายน 2563 และตั้งแต่เดือนตุลาคม 2563 มหาวิทยาลัยจะจ่ายเงินค่าตอบแทนจากผลงานย้อนหลัง 3 ปี (ตั้งแต่ปี พ.ศ. 2560 - 2563) สำหรับคณาจารย์ที่เสนอขอกำหนดกำหนดตำแหน่งทางวิชาการตามกำหนด ส่วนเงินที่จะใช้จ่ายค่าตอบแทนเงินประจำตำแหน่งทางวิชาการอยู่ระหว่างการพิจารณา โดยจะให้ส่วนงาน หรือมหาวิทยาลัย เบิกจ่ายเงินค่าตอบแทนประจำตำแหน่งทางวิชาการดังกล่าว จึงแจ้งที่ประชุมเพื่อรับทราบ

**ที่ประชุมรับทราบ**

**เลิกประชุมเวลา 14.50 น.**

**(นายทองปาน สุนทรารักษ์)**

**กรรมการและเลขานุการที่ประชุมคณะฯ**

**นางสาวอารีย์วรรณ ละม้ายพันธ์**

**นายภาณุพงศ์ ต.ประเสริฐ**

**ผู้ช่วยเลขานุการที่ประชุม**